Denis Zakaria

Denis Lemi Zakaria Lako Lado (yazaalibwa nga 20 Ogwekkuminoogumu 1996) muzannyi wa mupiira gw'ebigere okuva mu ggwanga lya Switzerland azannya ng'akwatirira amakkati mu ttiimu ya Chelsea, ng'ali ku bwazike okuva mu ttiimu ya Juventus era azannyira ttiimu y'eggwanga ly'e eya Switzerland.

 Olugendo lwe mu mupiira gw'ensimbi 

 Servette 
Oluvannyuma lw'okuzaalibwa kitaawe munnansi w'eggwanga lya South Sudan ne nnyina Omukongo mu kibuga Geneva, Switzerland, Zakaria yasooka kuzannyira ttiimu y'omunda mu ggwanga eyitibwa Servette.

 Young Boys 
Zakaria yeegatta ku ttiimu ya Young Boys mu Gwomukaaga gwa 2015 ku nsimbi ezitamanyiddwa muwendo, n'ateeka omukono ku ndagaano ya myaka ena. Omupiira gwe ogwasooka mu Swiss Super League yaguzannya nga 18 Ogwomusanvu 2015 nga ttiimu ye ettunka ne FC Zürich mu mupiira ogwaggweera mu maliri aga 1-1 era nga yayingira mu kifo kya Alexander Gerndt oluvannyuma lw'eddakiika 79.

 Borussia Mönchengladbach 
Mu Gwomukaaga 2017, Zakaria yassa omukono ku ndagaano ya myaka etaano ku ttiimu Borussia Mönchengladbach. Yagulibwa okudda mu kifo kya Mahmoud Dahoud eyava mu ttiimu eno okweyunga ku ttiimu ya Borussia Dortmund. Kigambibwa nti obukadde €10 bwe bwaweebwa ttiimu ya Young Boys mu kugula Zakaria. 
Zakaria yateeba omugatte gwa ggoolo 11 mu mipiira 125 gye yazannyira ttiimu ya Borussia Mönchengladbach.

 Juventus 
Nga 31 Ogwolubereberye 2022, olwo ng'endagaano ye esigaddeko emyezi mukaaga, Zakaria yeeyunga ku ttiimu eguzannyira mu liigi ya Serie A emanyiddwa nga Juventus ku ndagaano ya myaka ena n'ekitundu , ku bukadde €4.5. Nga 6 Ogwokubiri, Zakaria yateeba ggoolo mu mupiira gwe ogusooka mu ddakiika 61, n'ayamba ttiimu ye okukuba Hellas Verona 2-0.

 Obweyazike ku ttiimu ya Chelsea 
Nga 1 Ogwomwenda 2022, Zakaria yaweerezebwa ku ttiimu ya Chelsea eguzannyira mu liigi ya Bungereza eya babinywera okutuuka ku nkomerero ya sizoni ya 2022-23 ng'asobola nga mulimu akawaayiro akasobozesa Chelsea okumugulira ddala ku nkomerero ya sizoni. 

 Olugendo lwe ku ttiimu y'eggwanga 
Zakaria yazannyira ttiimu z'eggwanga lya Switzerland ez'abavubuka ez'enjawulo. Yali asobola okukiikirira Switzerland, South Sudan oba Congo ku ddaala erya waggulu olw'ensonga nti yazaalibwa mu ggwanga lya Switzerland nga kitaawe munnansi wa South Sudan ate nga nnyina Mukongo.

Zakaria yasooka okuzannyira ttiimu y'eggwanga lya Switzerland mu mupiira gw'omukwano nga bakubwa ttiimu ya Belgium ku ggoolo 2-1 nga 28 Ogwokutaano 2016. Yali ku lukalala lw'abazannyi abeetaba mu mpaka z'ekikopo ky'amawanga ga Bulaaya eky'omwaka gwa 2016. Zakaria yali ku lukalala lw'abazannyi 23 abaalondebwa okuzannyira ttiimu yaabwe mu mpaka z'Ekikopo ky'Ensi Yonna mu mwaka gwa 2018. 

Mu Gwokutaano 2019, Zakaria yazannya mu mpaka ez'akamalirizo z'ekikopo ky'amawanga ga Bulaaya ez'omwaka gwa 2019, ttiimu ye eryoke emalire mu kifo eky'okuna. Yalondebwa mu lukalala lw'abazannyi 26 abagenda okukiikirira eggwanga lya Switzerland mu mpaka z'ekikopo ky'amawanga ga Bulaaya. Nga 2 Ogwomusanvu 2021, yeeteeba ggoolo mu mupiira gwa Switzerland ogw'oluzannya oluddirira oluddirira olw'akamalirizo nga bazannya eggwanga lya Spain, gwe baamaliriza nga bakubiddwa mu bunnya.

 Enzannya ye 
Enneeyisa ye n'enzannya ye ereetedde Zakaria ageraageranyizibwa ku Patrick Vieira eyaliko omuzannyi w'eggwanga lya Bufransa awamu ne Paul Pogba. Zakaria ayogerwako ng'omuzannyi omulungi ennyo mu kunyweza amakkati olw'obwangu, amaanyi, emisinde n'enzannya ekeeyereza bazannyi banne. Mu ngeri endala era amanyiddwa olw'okuba omugabi w'omupiira omukkakkamu era n'okukola ennumba z'omu maaso okva mu makkati. Newankubadde nga mukubi wa makkati ayamba ku bazibizi okusinga, asobola n'okuzannya ng'omuwuwuttanyi ow'omu makkati, ng'akwatirira omupiira, oba okuzannya ng'alumba ate n'akomawo okuzibira, ate era nga yali azannyeeko ng'omuzibizi owa wakati.

 Ebikwata ku lugendo lwe 

 Ttiimu 

+Emipiira ne ggoolo z'ateebye mu ttiimu, sizoni n'ekikopoTtiimuSizoniLiigiNational cupContinentalEbiralaOmugatteDivisionEmipiiraGgooloEmipiiraGgooloEmipiiraGgooloEmipiiraGgooloEmipiiraGgooloServette2014-15Swiss Challenge League6200——62Young Boys201516Swiss Super League2713030—331201617Swiss Super League2314070—341Omugatte50270100—672Borussia Mönchengladbach2017 18Bundesliga30230——332201819Bundesliga31410——324201920Bundesliga2322060—3122020 21Bundesliga2512050—3212021 22Bundesliga16220——182Omugatte12511100110—14611Juventus2021 22Serie A913010—131202223Serie A20———20Omugatte1113010—151Omugatte ogw'awamu191162002200023416

 Ttiimu y'eggwanga 
+Emipiira ne ggoolo z'ateebye ku ttiimu y'eggwanga n'omwakaTtiimu y'eggwangaOmwakaEmipiiraGgooloSwitzerland20163020176020189120191022020002021120Omugatte403

 Olukalala lusooka ne lulaga amagoolo g'ateebedde Switzerland, ne kuddako okulaga obubonero obujja oluvannyuma lwa ggoolo ya Zakaria.

+Olukalala lwa ggoolo Denis Zakaria z'ateebedde ttiimu y'eggwangaNo.Ennaku z'omweziEkifoCapOmulabeEbyavaamuEkivuddemuEmpakaRef.18 Ogwomwenda 2018Kybunpark, St. Gallen, Switzerland13 Iceland2-06-02018-19 UEFA Nations League A223 Ogwokusatu 2019Boris Paichadze Dinamo Arena, Tbilisi, Georgia19 Georgia2-02-0UEFA Euro 2020 qualification38 Ogwomwenda 2019Ekisaawe kya Tourbillon, Sion, Switzerland24 Gibraltar1-04-0

 Ebijuliziddwa 

 Obulandira obulala 

 Denis Zakaria ku National-Football-Teams.com
 Denis Zakaria ku Soccerway